వివేక్ గోయెంకా

వివేక్ గోయెంకా ఇండియన్ ఎక్స్‌ప్రెస్ గ్రూప్ ఛైర్మన్, మేనేజింగ్ డైరెక్టర్, ఎడిటోరియల్ డైరెక్టర్. ఇండియన్ ఎక్స్‌ప్రెస్ గ్రూపు ప్రచురించే వార్తాపత్రికలలో ప్రధాన వార్తాపత్రిక ది ఇండియన్ ఎక్స్‌ప్రెస్, వ్యాపార, ఆర్థిక దినపత్రిక ఫైనాన్షియల్ ఎక్స్‌ప్రెస్, మరాఠీ దినపత్రిక లోకసత్తా, హిందీలో జనసత్తా చెప్పుకోతగ్గవి. ఆన్లైన్లో, ఈ బృందం నేడు దేశంలో మూడవ అతిపెద్ద వార్తా సమూహంగా ఉంది.

 ప్రారంభ జీవితం 
వివేక్ గోయెంకా చెన్నైలో కృష్ణ ఖైతాన్, అజయ్ మోహన్ ఖైతాన్ దంపతులకు జన్మించాడు. ఆయన తాత, రామనాథ్ గోయెంకా ఇండియన్ ఎక్స్‌ప్రెస్ గ్రూప్ వ్యవస్థాపకుడు. 1991లో, రామనాథ్ గోయెంకా ఆయనను తన కుమారుడు, వారసుడిగా అధికారికంగా దత్తత తీసుకున్నాడు.

వివేక్ గోయెంకా 1979లో మద్రాస్ విశ్వవిద్యాలయం నుండి కెమికల్ ఇంజనీరింగ్ లో బిటెక్ పూర్తి చేసాడు. 1985లో ఆయన ముంబైకి వెళ్లి ఇండియన్ ఎక్స్‌ప్రెస్ గ్రూపులో చేరాడు.
 కెరీర్ 

 ప్రచురణ, పత్రికలు, మీడియా 
వివేక్ గోయెంకా కొన్ని దశాబ్దాలుగా ఇండియన్ ఎక్స్‌ప్రెస్ గ్రూప్ నకు నాయకత్వం వహిస్తున్నాడు.

గోయెంకా వాణిజ్య ప్రచురణ భారతదేశంలో మొట్టమొదటి వ్యవస్థీకృత బి2బి విభాగానికి మార్గదర్శకత్వం వహించాడు. నేడు, ఇది ఎక్స్‌ప్రెస్ కంప్యూటర్, ఎక్స్‌ప్రెస్ ఫార్మా, ఎక్స్‌ప్రెస్ హెల్త్ కేర్, ఎక్స్‌ప్రెస్ ట్రావెల్ వరల్డ్ వంటి ప్రచురణల శ్రేణిని కలిగిఉంది.

బాలీవుడ్ మొట్టమొదటి జ్యూరీ ఆధారిత అవార్డులు-స్క్రీన్ అవార్డులను ప్రారంభించిన ఘనత గోయెంకాకు దక్కుతుంది.

ప్రస్తుతం ఆయన ది ప్రెస్ ట్రస్ట్ ఆఫ్ ఇండియా లిమిటెడ్ (పిటిఐ) కు ఛైర్మన్ గా ఉన్నాడు. యునైటెడ్ న్యూస్ ఆఫ్ ఇండియా ఛైర్మన్ గా కూడా పనిచేసాడు. ఆయన నేషనల్ రీడర్షిప్ స్టడీస్ కౌన్సిల్ (ఎన్ఆర్ఎస్సీ) లో కౌన్సిల్ సభ్యుడిగా, భారతదేశంలో మీడియాపై పరిశోధన డేటాను అందించే మీడియా రీసెర్చ్ యూజర్స్ కౌన్సిల్ (ఎంఆర్యూసీ) గవర్నర్ల బోర్డులో ఉన్నాడు. అతను ఆడిట్ బ్యూరో ఆఫ్ సర్క్యులేషన్ (ABC) కౌన్సిల్ సభ్యుడిగా కూడా ఉన్నాడు. ఆయనఇండియన్ న్యూస్ పేపర్ సొసైటీ (INS) గత అధ్యక్షులలో ఒకడు. అతను అడ్వర్టైజింగ్ అసోసియేషన్, ఇండియా చాప్టర్ లో సభ్యుడు, ఇంటర్నేషనల్ అడ్వర్టైసింగ్ అసోసియేషన్ ఇంక్, న్యూయార్క్ లో సభ్యుడు.

 రామనాథ్ గోయెంకా జర్నలిజం అవార్డ్స్ 
ఎక్స్‌ప్రెస్ గ్రూప్ జర్నలిజంలో శ్రేష్ఠతను గుర్తించడంలో గోయెంకా రామనాథ్ గోయెంకా ఎక్సలెన్స్ ఇన్ జర్నలిజం అవార్డులను ప్రారంభించారు.

 సామాజిక సేవ 
గోయెంకా నేతృత్వంలోని రామనాథ్ గోయెంకా మెమోరియల్ ట్రస్ట్ వన్యప్రాణులు, నీటి సంరక్షణ రంగాలలో చురుకుగా ఉంది. ఇది మధ్యప్రదేశ్ లోని ఆదివాసీ ప్రాంతాల్లో విద్యకు, పట్టణ ప్రాంతాల్లోని నిరుపేద పిల్లల విద్య, వైద్య అవసరాలకు తోడ్పడుతుంది.

 వ్యక్తిగత జీవితం 
వివేక్ గోయెంకా, జీతా గోయెంకాను వివాహం చేసుకున్నాడు, వారికి ఇద్దరు కుమార్తెలు - రాచెల్ గోయెంకా, సాషా ఉన్నారు. అతనికి మునుపటి వివాహం నుండి అనంత్ అనే కుమారుడు ఉన్నాడు. ఆయన మొదటి భార్య అనన్యతో, అనంత్ కలిసి నివసిస్తున్నాడు.

 మూలాలు 

వర్గం:జీవిస్తున్న ప్రజలు
వర్గం:మద్రాసు విశ్వవిద్యాలయ పూర్వవిద్యార్థులు
వర్గం:1957 జననాలు